جست

جست (انگریزی: Zinc، نقل حرفی: زِنک) ایک دھاتی عنصر ہے جس کا جوہری عدد 30 ہے یعنی اس کے ہر جوہر میں 30 اولیے ہوتے ہیں۔دوری جدول میں جست کے گروپ میں یعنی گروپ 12 میں جست کے علاوہ کیڈمیئم اور پارہ شامل ہیں۔ پیتل جن دو دھاتوں کو ملانے سے بنتا ہے وہ تانبا اور جست ہیں۔

تانبا، سونا، چاندی، سیسہ، قلعی وغیرہ کے برعکس عام درجہ حرارت پر جست پھوٹک ہوتا ہے یعنی اگر جست کی سلاخ کو موڑنے کی کوشش کی جائے تو وہ مڑنے کی بجائے ٹوٹ جاتی ہے۔ (اسی وجہ سے جست کے تار نہیں بنائے جاتے۔) ٹوٹنے پر جو سطح نمودار ہوتی ہے اس پر جست کی چمکدار قلمیں واضح نظر آتی ہیں جو وقت گزرنے کے ساتھ چمک کھو دیتی ہیں۔120 سے 150 ڈگری سینٹی گریڈ کے درمیان جست بہت نرم (malleable) بن جاتا ہے اور با آسانی موڑا جا سکتا ہے۔ لیکن 300 ڈگری سینٹی گریڈ پر یہ دوبارہ اتنا پھوٹک بن جاتا ہے کہ اسے کوٹ کر سفوف (powder) بنایا جا سکتا ہے۔ 420 ڈگری سینٹی گریڈ پر جست پگھل جاتا ہے۔ پگھلے ہوئے جست کو مزید گرم کرنے پر جست کے بخارات بننے لگتے ہیں جو جل سکتے ہیں۔
ہوا سے جست پر تیزی سے آکسائیڈ (زنگ) کی تہ بن جاتی ہے مگر اس کے بعد یہ عمل رک جاتا ہے اور مزید آکسائیڈ نہیں بنتا۔(اس کے برعکس لوہا مسلسل زنگ کھاتا رہتا ہے۔)
تیزاب جست پر تیزی سے عمل کرتے ہیں اور پانی ملا تیزاب بھی جست کو گلا دیتا ہے۔کاسٹک سوڈا بھی جست کو آکسیڈایز کر کے گلا دیتا ہے۔

تاریخ 
دریافت سے قبل جست کو سلطنت بابل اور سلطنت اشوریہ میں 3،000ء قبل مسیح میں معدنیات کی صورت میں تانبے کے ساتھ پتیل کی صورت میں استعمال کیا جاتا تھا- بھارت میں تیروھیں صدی میں یہ پہلی بار الگ کیا گیا-

مزید دیکھیے 
 کاسٹ آئرن
 دھاتوں کا حصول
 دھاتی خصوصیات
 دھاتوں کی عمل پذیری
 دھاتوں کی قیمتیں
 دھاتی آمیزوں کا پگھلنا
 دھاتوں کی تاریخ
 پارکیز کا طریقہ
 مونڈ کا طریقہ
 ملر کا طریقہ
 اوسوالڈ کا طریقہ
 املغم
 سہاگہ
 شعلہ

حوالہ جات
دھات کاری
دھاتیں
صوتی مضامین
عناصر
غذائی معدنیات
غیرنامیاتی کیمیاء
کیمیا
کیمیاء گری مادے
کیمیائی عناصر
کیمیائی عوامل
منتقلی دھاتیں
تخفیفی عاملین
Short description is different from Wikidata